ทีพีไอตั้งบริษัทใหม่ในบริติช-สิงคโปร์
ทีพีไอ โพลีนแจ้งตลาดหลักทรัพย์ฯ ตั้งบริษัทใหม่ในบริติช เวอร์จิ้น-สิงคโปร์ ทำธุรกิจสำรวจ-ผลิตปิโตรเคมี
15 พ.ย. 2553

ทีพีไอ โพลีนแจ้งตลาดหลักทรัพย์ฯ ตั้งบริษัทใหม่ในบริติช เวอร์จิ้น-สิงคโปร์ ทำธุรกิจสำรวจ-ผลิตปิโตรเคมี
ดร.ประมวล เลี่ยวไพรัตน์ กรรมการผู้จัดการใหญ่ บริษัท ทีพีไอ โพลีน จำกัด (มหาชน) แจ้งตลาดหลักทรัพย์แห่งประเทศไทย ว่า เมื่อวันที่ 12พ.ย.53 บริษัท ทีพีไอ โพลีน เพาเวอร์ จำกัด (บริษัทย่อย ถือหุ้นร้อยละ 99.99โดยบริษัทฯ) ได้ลงนามในสัญญากับบริษัท Capital Pyramid Limited (บริษัทจัดตั้งในประเทศ British Virgin Islands) และบริษัท Jade Minerals Investment Pte. Limited (บริษัทจัดตั้งในประเทศสิงคโปร์) เพื่อร่วมจัดตั้งบริษัทร่วมทุน (Joint Venture Company) 2 บริษัทดำเนินธุรกิจสำรวจและผลิตปิโตรเลียม โดยบริษัท ทีพีไอ โพลีน เพาเวอร์ จำกัด ถือหุ้นร้อยละ 51 ในบริษัทร่วมทุนแต่ละบริษัท ซึ่งมีทุนจดทะเบียนเริ่มแรกบริษัทละ 1,000,000 บาท